PISTILLUM. Ovarium turbinatum supra convexum. Styli 8 breves, erecto - 
patentes , subramentacei, flavidi. 
CAPSULA turbinata , octolocularis. Maturam non vidi. 
Habitat in Prom. b. spei. Floret a mense Junio ad Septembrem. 
Observ. Cl. Dillenius, qui hanc plantam e semine educavit, illam pro Plukenetii Mesembry- 
anthemo crassissimo et valde succulento folio, nigris punctulis notato habuit, et 
Linneus, Royen, Lamarck, Wildenow hanc sententiam secuti sunt: erroneo atta¬ 
men; ut e comparatione Dillenii iconum, primo intuitu, patet. Cl. Haworth primus 
has icones (imperfecte sculptas) separavit; sed, errore altero, Fig. 241 (evidenter 
ad M. bidendatum referendam) M. semicylindrico, et Fig. 242 M. difformi tribuit. 
Haec ultima vero, propter caulem erectum, valde ramosum, foliaque uno alterove 
dente munita, mihi magis ad M. semicylindricum quam ad M. difformem spectare 
videtur. Dillenius p. 252 et 253 preterea dicit folia esse tuberculato-punctata, et 
eorum superficies veluti inaequalis; character in hacce Sectione praecipuus, et solo 
M. semicylindrico conveniens. Dubitanter attamen synonyma M. difformi tributa 
ad hanc speciem refero. 
